SPI-TNL ลงนามกับบริษัทชั้นนำในญี่ปุ่น ทุนจดทะเบียน 50 ลบ.
SPI-TNL ลงนามกับบริษัทชั้นนำในญี่ปุ่น ผู้ดำเนินธุรกิจค้าส่ง-ค้าปลีกเครื่องแต่งกาย ทุนจดทะเบียน 50 ล้านบาท คาดจัดตั้งแล้วเสร็จปีนี้
30 มิ.ย. 2559

บริษัท สหพัฒนาอินเตอร์โฮลดิ้ง จำกัด (มหาชน) หรือ SPI ระบุว่า บริษัทจะร่วมลงนามใน Joint Venture Agreement ในวันที่ 30 มิ.ย.59 กับ World Co.,Ltd. บริษัทชั้นนำของญี่ปุ่น ด้านค้าส่ง ค้าปลีก เครื่องแต่งกาย
เพื่อร่วมจัดตั้งบริษัทร่วมทุน โดยใช้ชื่อ “บริษัท เวิลด์ สหแฟชั่น จำกัด” ประกอบธุรกิจเกี่ยวกับการจัดจำหน่ายเครื่องแต่งกายภายใต้เครื่องหมายการค้า “TAKEO KIKUCHI” ในประเทศไทย มีทุนจดทะเบียน 50 ล้านบาท
โดยมีโครงสร้างการร่วมทุน ดังนี้
1. World Co.,Ltd (ญี่ปุ่น) สัดส่วนการถือหุ้น 49%
2. บริษัท สหพัฒนาอินเตอร์โฮลดิ้ง จำกัด (มหาชน) และนิติบุคคลไทยอื่น สัดส่วนการถือหุ้น 51%
โดยคาดว่า บริษัท เวิลด์ สหแฟชั่น จำกัด จะดำเนินการจัดตั้งบริษัทแล้วเสร็จภายในปี 59 และเมื่อคณะกรรมการบริษัทอนุมัติการลงทุนในบริษัทดังกล่าว บริษัทจะแจ้งมติและรายละเอียดให้ทราบอีกครั้งหนึ่ง
ขณะเดียวกันบริษัท ธนูลักษณ์ จำกัด (มหาชน) หรือ TNL เป็นหนึ่งในบริษัทที่ร่วมลงนามใน Joint Venture Agreement ในวันที่ 30 มิถุนายน 2559 กับ World Co., Ltd. บริษัทชั้นนำของญี่ปุ่นด้านค้าส่ง ค้าปลีก เครื่องแต่งกาย เพื่อร่วมจัดตั้งบริษัทร่วมทุน โดยใช้ชื่อ  “บริษัท เวิลด์ สหแฟชั่น จำกัด”